'पाकिस्तान के साथ संबंध जटिल लेकिन महत्वपूर्ण'  
व्हाइट हाउस ने कहा है कि पाकिस्तान के साथ अमेरिका के संबंध जटिल लेकिन अत्यंत महत्वपूर्ण हैं।
व्हाइट हाउस ने कहा है कि पाकिस्तान के साथ अमेरिका के संबंध जटिल लेकिन अत्यंत महत्वपूर्ण हैं। व्हाइट हाउस के प्रेस सचिव जे. कार्नी ने नियमित संवाददाता सम्मेलन में कहा, पाकिस्तान के साथ हमारे संबंध जटिल हैं लेकिन ये अहम और महत्वपूर्ण हैं। कार्नी ने एक सवाल के जवाब में कहा, ये अहम और महत्वपूर्ण हैं क्योंकि इनसे अमेरिका अमेरिकी नागरिकों, विदेशों में मौजूद संपत्तियों और हमारे सहयोगियों की सुरक्षा में मदद मिलती है। पाकिस्तान अलकायदा को परास्त करने तथा उखाड़ फेंकने के हमारे प्रयासों में एक महत्वपूर्ण सहयोगी रहा है।   उन्होंने कहा, इसीलिए हम इस संबंध पर लगातार काम कर रहे हैं। कार्नी ने हालांकि इस सवालों का जवाब देने से परहेज किया कि उत्तर कोरिया ने गोपनीय परमाणु प्रौद्योगिकी और उपकरण हासिल करने के लिए पाकिस्तान के शीर्ष सैन्य अधिकारियों को कथित तौर पर धन दिया था। उन्होंने कहा, मैं इस तथ्य से परे कुछ नहीं कह सकता कि उत्तर कोरिया के परमाणु कार्यक्रम को हमने गंभीरता से लिया है।